DA Den Europæiske Unions Tidende L 138/1

KOMMISSIONENS FORORDNING (EU) Nr. 484/2010

af 3. juni 2010

om ændring af forordning (EF) nr. 826/2008 om fælles bestemmelser for støtte til privat oplagring af bestemte landbrugsprodukter

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 43, litra a) og d), sammenholdt med artikel 4, og

ud fra følgende betragtninger:

(1) I henhold til artikel 28 i forordning (EF) nr. 1234/2007 kan der ydes støtte til privat oplagring af smør.

(2) Produkterne skal opfylde kravene i artikel 2 i Kommissionens forordning (EF) nr. 826/2008 (2) for at være berettiget til støtte til privat oplagring. Kravene er anført i forordningens bilag I.

(3) Ifølge del III i bilag I til forordning (EF) nr. 826/2008 ydes der kun støtte til privat oplagring af smør, der er fremstillet i en virksomhed, som er godkendt i henhold til artikel 4, stk. 1, litra a), b) og c), i forordning (EF) nr. 105/2008 om gennemførelsesbestemmelser til Rådets forordning (EF) nr. 1255/1999 for så vidt angår interventionsforanstaltninger på markedet for smør (3), og som opfylder yderligere kriterier.

(4) Artikel 60 i Kommissionens forordning (EU) nr. 1272/2009 af 11. december 2009 om gennemførelsesbestemmelser til Rådets forordning (EF) nr. 1234/2007 for så vidt angår opkøb og salg af landbrugsprodukter ved offentlig intervention (4) ophævede forordning (EF) nr. 105/2008 med virkning fra den 1. marts 2010.

(5) Kriterierne for godkendelse af virksomheder til støtte til privat oplagring af smør er blevet videreført i punkt 1. a), b) og c) i del III i bilag IV til forordning (EU) nr. 1272/2009.

(6) Eftersom henvisningen til forordning (EF) nr. 105/2008 i del III i bilag I til forordning (EF) nr. 826/2008 ikke er relevant fra den 1. marts 2010, bør denne henvisning for klarhedens skyld ændres, så der i stedet henvises til punkt 1. a), b) og c) i del III i bilag IV til forordning (EU) nr. 1272/2009.

(7) Forordning (EF) nr. 826/2008 bør derfor ændres i overensstemmelse hermed.

(8) Den foreslåede ændring bør gælde fra den dato, hvor ophævelsen af forordning (EF) nr. 105/2008 træder i kraft.

(9) Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —

VEDTAGET DENNE FORORDNING:

Artikel 1

Det første afsnit af del »III. Smør« i bilag I til forordning (EF) nr. 826/2008 affattes således:

»Der ydes kun støtte til privat oplagring af smør, der er fremstillet i en virksomhed, som er godkendt i henhold til punkt 1. a), b) og c) i del III af bilag IV til Kommissionens forordning (EU) nr. 1272/2009 (5), inden for de sidste 28 dage før ansøgningsdatoen eller datoen for afgivelse af buddet.

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Den anvendes fra den 1. marts 2010.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 3. juni 2010. På Kommissionens vegne José Manuel BARROSO Formand

(1) EUT L 299 af 16.11.2007, s. 1.

(2) EUT L 223 af 21.8.2008, s. 3.

(3) EUT L 32 af 6.2.2008, s. 3.

(4) EUT L 349 af 29.12.2009, s. 1.

(5) EUT L 349 af 29.12.2009, s. 1«.